- Беларусь павінна быць у Еўрапейскім Звязе, а пакуль гэта не здарылася, як мінімум, павінна быць разам з ЕЗ. Еўразвяз - гэта аб'яднанне еўрапейскіх краін, і першая ўмова сяброўства ў Еўразвязе - гэта знаходжанне ў Еўропе. Беларусь у адрозненне ад Турцыі і Расеі знаходзіцца толькі ў Еўропе. І калі ёсць геапалітычнае аб'яднанне еўрапейскіх краін, то Беларусь павінна быць у геапалітычным аб'яднанні еўрапейскіх краін, а не знаходзіцца ў нейкім незразумелым Еўразійскім саюзе і ўдзельнічаць у незразумелых войнах і канфліктах. Для Беларусі значна больш важнымі гандлёвымі партнёрамі з'яўляюцца Польшча, Украіна, Літва і Нямеччына, а не Арменія, Кыргызстан або Казахстан.